《和何倅游雁荡》
宋代·吴芾

何侯富词藻，能赋兼能诗。
百篇辈李白，十稔嗤左思。
搜奇抉灵怪，造化不能私。
每为山水游，锦囊随所之。
雁荡閟神秀，鬼物潜司巘。
开林发幽隐，肇自兴国时。
高岩耸崷崒，列岫森瑰奇。
龙湫神光异，龙鼻灵液滋。
天柱万仞立，冰帘千丈垂。
羡君沿檄来，暇日遂遍窥。
兴随佳处发，景与高情宜。
留步欣有得，过眼光如遗。
乘寒蹑危磴，跻险攀樛枝。
雅有许询兴，心形不知波。
我渐动拘俗，薄宦方栖迟。
恨君为此行，不获相追随。
平生爱山心，自视如调饥。
寻幽傥有路，初不问险夷。
几欲老山间，便将云衲披。
顷幸官是邑，柴车晶功驰。
列贤不暂舍，游燕必于斯。
每欲状奇怪，苦乏幼妇词。
千岩与万壑，胸中徒自知。
别来岁月久，况复逢艰危。
兹虽值平时，老大无所施。
今观君所赋，妙境俱在兹。
慨然想云壑，应不谓我欺。
会当寻旧游，重与同襟期。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。